ADOLF EICHMANNS RETTSSAK
Da Adolf Eichmann ble funnet skyldig for hans rolle under holocaust,
var dommen basert på at Eichmann var,
i all praktisk forstand,
en pirat.
Advokaten fremhevet piratvirksomhet og slavehandel.
Riksadvokaten mener at i saken mot Eichmann
bør dette være det ledende prinsippet.
Dette ledende prinsippet: At fiender av menneskeheten kan fanges
og anklages av alle land uansett nasjonalitet,
ble etablert av internasjonale piratlover.
Det er det som rettferdiggjorde å fange Adolf Eichmann i Argentina
og stille ham for retten i Israel, for handlinger i Europa.
Menneskehetens fiende må tas hånd om
slik at ingen ytterligere skade kan utføres.
31. mai 1962 ble han hengt.
I dag tenker vi ikke på pirater som fiender av menneskeheten.
De er teatralske kjeltringer som Kaptein Krok i Peter Pan.
Eller litt rock n' roll som Jack Sparrow i Pirates of the Carribbean.
Eller romelskere markedsført av Captain Morgan.
-Kaptein? -Kaptein!
Så hvorfor er pirater menneskehetens første fiende?
Og hvorfor husker vi dem ikke sånn?
Reis dere og slå ned piratene...
EN ORIGINAL-DOKUMENTARSERIE FRA NETFLIX
..som har skapt en lovløs verden.
Piratene drev rovdrift på USAs voksende handel.
Rom, hovednæringen til piratene som terroriserte Karibia.
Noen arbeidsløse fiskere har begynt med piratvirksomhet,
noen ganger dreper de.
Forretningen deres er veldig stor, rundt 50 millioner pund i år.
Verden må komme sammen og få en slutt på dette sjørøveriet.
Pirater underholder flere millioner rundt om i verden.
Ingen vet om, eller når, piratene vil slå til.
PIRATDAGER
Jeg tror en pirat er en som seiler på havet og leter etter skatter.
Noen har øyelapper.
Noen har trebein. Og noen har sverd.
Noen er snille og noen er slemme.
Slemme pirater tar ting.
Og snille pirater beskytter ting.
Og de liker å ta bytte, det er faktisk en skatt.
Noen ganger trenger mennene hjelp, da kommer damepiratene inn
så de kan hjelpe.
Jeg tror vi dras mot folk som lever utenfor loven.
Og det er nok årsaken
for en hel del av romantiseringen av piratlivet.
Det er trist at det viser seg å ikke være sant.
Dette er dronning Elizabeth som slår sir Francis Drake til ridder i 1581,
for å ha seilet rundt jorden og tatt skatter med hjem,
skatter han tok som pirat.
Og her er hun med sir Walter Raleigh, enda en pirat hun slo til ridder.
Han grunnla kolonien Virginia, oppkalt etter jomfrudronningen.
Dens formål? En baseleir for pirater.
Dronning Elisabeth ble kalt piratdronningen,
hun respekterte piratene.
Hun kalte dem sine "sjøhunder", fordi de utvidet imperiet hennes
og ødela for rivalene hennes
ved å rane skipene deres.
På den tiden var Europa i konstante konflikter.
Imperiene endret seg stadig.
Alle hyrte pirater for å stjele fra fiendene.
Plyndringen på havet i Europa
ble gjort legitim med kaperbrev.
Piratene traktet etter disse brevene.
De betød at man kunne plyndre skip med statens velsignelse.
Og det hadde aldri vært flere skip på havet.
Det var begynnelsen på vår globale økonomi,
basert på sjøfart som bidro til konflikten.
De europeiske imperiene kjempet
for en større del av global handel.
De slåss om varer
som krydder fra Indonesia,
bomull fra India,
sukker fra Karibia
og slaver fra Afrika.
Rester av skip fra den tiden ligger tett på havbunnen i dag.
I 1996 ble et spennende skip oppdaget utenfor kysten av Nord-Carolina,
journalister fulgte redningen i flere år.
Blackbeards flaggskip, Queens Annes Revenge,
ble hevet fra havbunnen ved kysten i dag.
Queen Annes Revenge sank utenfor Nord-Carolinas kyst.
Beaufort var kjent som Blackbeard,
sjørøverskipet hans ligger der ute.
Det rapportene ikke nevner, er at det først var et slaveskip
som het La Concorde.
Da Blackbeard tok det i 1717,
var det 455 slaver fra Afrika om bord.
Omtrent alle ble solgt som slaver mens Blackbeard plyndret videre på havet.
Veldig få har snakket om det som et slaveskip vi har bevis for.
Man kan ikke forstå datidens handel uten å forstå slavehandelen,
fordi det lå slavearbeid bak
omtrent alle varer som ble produsert og fraktet over Atlanterhavet.
Jeg tror det hjelper folk å revurdere hva de tror de vet
om slavehandelen.
Ethvert skip kan anses som et slaveskip.
Men piratene drev også med slavehandel.
Da piratene tok et skip med slaver om bord
tok de slavene til en øy hvor de hadde kontakter,
og solgte dem til lokale slavehandlere.
Derfra ble de solgt til lokale markeder og plantasjer,
derfor ble noen av piratene også slavehandlere,
selv om de ikke vanligvis assosieres ved den termen.
Husker dere sir Francis Drake?
Før han ble pirat og ridder
var han en av Englands første slavehandlere.
Pirater ville tjene så mye som mulig.
Og de gjorde det fordi profitten ville øke statusen deres.
Som en av de mest berømte piratene i dagens popkultur.
Mange kjenner til den populære drinken Captain Morgan.
Men Captain Morgan var ikke bare en pirat,
han var også slavehandler og plantasjeeier.
Morgan ble rik som leiepirat for England.
Han konsoliderte rikdommen sin ved å etablere plantasjer på Jamaica.
Han hadde over hundre afrikanske slaver.
Omtrent det samme antallet som Thomas Jefferson hadde.
Han ble prominent på Jamaica,
som et resultat av det ble han viseguvernør
og hadde tette bånd med aristokrater.
I 1674 ble han gjort til ridder av kong Charles II.
Han er et godt eksempel
når man tenker på pirater, for de var ikke
utstøtte som levde i utkanten av samfunnet.
Deres virksomhet var inkorporert i samfunnet
og en måte å danne eliter på.
Skotske William Kidd var en annen pirat engelskmennene leide,
han fikk fullmakter i 1696.
Han fikk offisielle papirer og fullmakter
av England for å jobbe for dem.
Jobbene Kaptein Kidd fikk var som piratjeger.
Han reiste fra New York og rundt Kapp det gode håp
til Madagaskar, Rødehavet og Indiahavet,
hvor piratene plyndret skipene til Det britiske østindiske kompani.
Men Kidd bestemte seg for at han kunne tjene mer som pirat,
og han siktet seg mot det han mente ville gi størst profitt.
Skipet var registrert i Mogulriket, dagens India,
en av Englands handelspartnere og allierte på den tiden.
Kaptein Kidd plyndret ett skip for silke, bomull, sukker, opium
og jern som i dag ville hatt en verdi på mer enn 10 millioner dollar.
Ikke dårlig for et enkelt ran.
Mogulriket rettet mye sinne mot England.
De var lei av de engelske piratene,
og de ville se endring, de ville se at noe ble gjort
når det gjaldt Kaptein Kidd.
Engelskmennene fanget ham i Massachusetts.
Og tok ham til London for å føre ham for retten.
"...økende trøbbel, forstyrrelser og ugang i handelsverdenen..."
England ville gjøre et poeng av at lovbruddet hans var så alvorlig
at alle stater ville gjort det samme,
det var en urett mot menneskeheten.
Han ble funnet skyldig.
Og i 1701 ble han dømt
til å: "Henges fra nakken til du er død."
Det var nøyaktig det som skjedde.
Det er her vi ser en stor endring,
før dette hadde pirater...
...ikke blitt dømt på denne måten, de fikk blomstre
fordi de tjente et formål.
Hostis humani generis er fiender av menneskeheten på latin.
Og verdens myndigheter
refererte til piratene på den måten i det tidlige 1800-tallet.
Dette er en ubestridt internasjonal lov.
Ingen stater nekter noen annen stat retten
til å arrestere og straffeforfølge pirater de finner på havet.
Kaptein William Kidd var en meget viktig person
når det gjelder utviklingen av universale domsmyndigheter.
Som betyr at enhver stat kan tiltale en person
"uten hensyn til åsted,
nasjonaliteten til den tiltalte, eller nasjonaliteten til offeret..."
I århundrer har dette kun vært gjeldende for vår felles fiende:
piratene.
Det var derfor piratloven lå til grunn i saken mot Adolf Eichmann.
Han hadde begått lovbrudd
mot menneskeheten, hele vår menneskelige rase.
Det var ikke bare Kaptein Kidd som fikk en bitter slutt.
I tiårene som fulgte, delte flere pirater hans skjebne.
For i 1713 ble det kortvarig fred i Europa,
og myndighetene sluttet å hyre pirater for å plyndre fiendens skip.
Plutselig var det mange sjømenn
på Atlanterhavet uten en lovlig måte å plyndre på,
noen av dem fortsatte ulovlig.
Handelssjømenn bestemte seg for å bli pirater av flere grunner.
Først og fremst for skattenes skyld.
En vanlig sjømann tjente omtrent 25 pund i året.
Pirater kunne tjene 40 ganger så mye på en enkel plyndring.
Faktisk tjente noen av dem mer.
Det var også problemer rundt arbeidsmiljøet.
Handelsskip var kjent for å ha fryktelige arbeidsforhold.
Kapteinene hadde autokratisk kontroll,
som til tider ble misbrukt.
Men piratene valgte sine ledere og skrev grunnlover,
med ganske progressive vilkår.
Ett skip lovte: "Om en mann mister et lem,
skal han få 800 dollar i kompensasjon."
Ulovlig piratvirksomhet fosset frem det neste tiåret.
Dette var piratenes gullalder.
Myndighetene likte det ikke.
Pirater truet handelen mellom europeiske stater.
Om de ikke kunne handle med hverandre,
ville ikke de europeiske statene overleve.
Så myndighetene slo ned på pirater som aldri før,
og trappet opp lover og propaganda mot dem.
I 1717 publiserte en britisk avis:
"Kunngjøring for undertrykkelse av pirater fra kongen,"
som sa at militære kunne arrestere
enhver pirat som ikke overga seg.
Alt dette forsterket folks fascinasjon.
Så da boken A General History of the Pyrates
kom ut i 1724, ble den en bestselger.
Den ble markedsført som en historiebok,
men mye var fantasi.
Boken forteller at på dødsleiet ble Blackbeard spurt om
hans kone visste hvor han hadde gravd ned pengene.
Han svarte: "Ingen andre enn meg og djevelen vet hvor de er."
Men pirater grov ytterst sjeldent ned pengene.
Hvorfor skulle de gjøre det?
De brukte dem, ofte i barer og bordeller i havnebyene.
Ett hundre og seksti år senere
inspirerte disse historiene en annen bok, Skatten på Sjørøverøya.
Forfatteren, Robert Louis Stevenson, la til egne utbroderinger.
Som pirater som sang "Hei og hå og en flaske rom",
eller fikk folk til å gå planken
og skattekart.
Skatten på Sjørøverøya fenget såpass
at Disney lagde film av den i 1950 og markedsførte den som historisk.
Walt Disney setter en ny milepæl
med denne actionfilmen: Skatten på Sjørøverøya
Skuespilleren Robert Newton bestemte seg
for å overdrive en viss bokstav...
Flere piratfilmer fulgte.
I stor grad inspirert av Skatten på Sjørøverøya.
Jeg har ventet i årevis.
Krok!
Det forekommer en disneyfisering av pirater
når de blir sett på som Kaptein Krok
i Peter Pan hvor de er slemme, men de driver ikke med mord,
trakassering eller tortur.
Det originale kildematerialet
skrev bare om piratenes gullalder.
Og vårt bilde av pirater har frosset i tid,
selv om pirater har eksistert så lenge det har vært skip på havet.
Oldtidens pirater på Middelhavet, vikingpirater, barbarpirater,
og en av verdens mest mektige pirater, enken Ching.
Hun håndhevet sin egen strenge grunnlov,
for voldtekt av en kvinnelig fange var det dødsstraff.
I 15 år rundt begynnelsen av 1800-tallet dominerte piratene kysten av sydlige Kina.
Enken Ching hadde kommandoen over historiens største piratflåte.
Mer enn 1 200 skip og opp til 70 000 menn.
Hun kontrollerte det meste av Kinas salthandel
og ødela myndighetenes skip som prøvde å stoppe henne,
hun stoppet den kinesiske marinen og truet Kinas handelsvirksomhet.
Det er ingen klar linje
mellom pirater som er et knippe kjeltringer på havet
og pirater som kontrollerer imperier og store hærer.
Det er vanskelig å si hvor piraten slutter
og det organiserte politiske miljøet begynner.
Da enken Ching ville overgi seg,
behandlet Kina henne som en nasjon.
De forhandlet frem en avtale som tillot at hennes pirater
kunne bli militære ledere eller ha et sivilt liv.
Enken Ching fikk ingen straff.
Det ville vært absurd å behandle en pirat sånn i dag.
Verden har endret seg mye siden da.
Grensene er faste og vi har internasjonal lover,
traktater og handelsavtaler.
Shipping er fortsatt grunnvollen i vår globale økonomi.
Nitti prosent av handelsvarene fraktes over havet.
Den totale verdien av de varene er mer enn 2 000 ganger høyere
en da enken Ching var til sjøs.
Og de transporteres ikke lenger under dekk i seilbåter av tre,
men i containere på massive fraktskip
som er mye vanskeligere å plyndre.
Det piratene vil ha i dag
er ikke gull, sølv og krydder,
men olje...
...om prisen er høy nok.
I 2013 kapret pirater 13 oljeskip i Vest-Afrika.
Men da prisen på olje raste året etter,
endret de strategi.
I stedet for å gå etter lasten gikk de etter besetningen.
Vi tar kidnapping for løsepenger mye mer alvorlig.
Akkurat som fortidens pirater har disse piratene ofre.
Men i dag kan vi høre direkte fra ofrene.
Vær så snill, vis omtanke og hjelp oss, vi trenger hjelp.
De trodde jeg var fra en rik familie, og de slo...
HOLD FANGET I TRE ÅR OG SYV MÅNEDER
...de bant hendene mine bak ryggen.
Det vi har opplevd...
FANGET I TO MÅNEDER
...kan ingen forestille seg.
Det er sånn piratvirksomheten ser ut nå.
Den konsentrerer seg på steder
hvor nasjonale eller internasjonale lover bryter sammen.
Som i Somalia, landet var preget av anarki
da piratene fosset frem fra 2007 til 2012.
Eller i dagens Venezuela, hvor piratene har hatt fremgang
etter at økonomien begynte å bryte sammen i 2014.
En stat har mindre kapasitet til å kontrollere maritime områder
når den er fokusert på en krise innenfor grensene.
Pirater dukker ikke opp fra ingensteds.
Det er visse strukturer på plass som kan legge til rette for,
eller fremtvinge, individuelle ideer om å jobbe utenfor eksisterende struktur
med kriminell virksomhet.
Akkurat som piratene før i tiden
er dagens pirater trukket inn i det av enkle årsaker.
Et fravær av økonomiske alternativ.
Og tilgang på skip man kan angripe.
Men dagens pirater portretteres ikke på en romantisert måte.
De er desperate kriminelle.
Som i denne Oscar-nominerte filmen
basert på en sann historie om somaliske pirater
som tok en amerikansk kaptein til fange i 2009.
Dagens pirater går ikke inn og ut av sosieteten.
Så hvorfor er vi her og pirater er der?
De står på feil side av historien.
De siviliserte statene
som former verden i dag vant politisk.
I stor grad fordi de hadde suksess med noe barbarisk:
slavehandelen.
I løpet av 1700-tallet kunne ikke piratene konkurrere
idet slavehandelen ble industriell i størrelse
og transporterte millioner av afrikanere til koloniene i Amerika,
hvor deres arbeid genererte store rikdommer.
Det ga europeerne global dominans og til sist... USA.
Da USA forbød slavehandel tidlig på 1800-tallet,
skrev de en lov som sa at de som drev med slavehandel
skulle dømmes som pirat og lide døden.
Men kun én slavehandler fikk dødsstraff av en vestlig stat:
Nathanial Gordon, dømt i 1862 som pirat.
Pirater er et stempel som gjennom historien
har blitt satt på rivaler og fiender
for å fremheve at det de gjør er ulovlig,
mens det du gjør er lovlig.
Pirater var en viktig del av historien.
Men ikke den delen av historien som vi gjerne assosierer dem med.